***PRÍLOHA – PRODUKTY OCHRANY ZDRAVIA A BEZPEČNOSTI (HEALTH AND SAFETY ITEMS – „HSI“) ŠPECIFICKÉ PODMIENKY PREDAJA***

***Informácie o HSI:***

*„Informácie o HSI“ znamenajú akékoľvek obrázky, texty, poznámky, návody na použitie produktov ochrany zdravia a bezpečnosti.*

*Pokiaľ nie je výslovne uvedené inak, Dodávateľ nie je výrobcom HSI produktov predaných Kupujúcemu. Aj keď zabezpečeniu správnosti informácií o HSI uvedených v katalógu (v tlačenej alebo online verzii) sa venuje veľká pozornosť, obal a dokumentácia HSI produktov môžu obsahovať doplnkové informácie o HSI prípadne informácie o HSI odlišné od informácií o HSI poskytnutých Dodávateľom. Dodávateľ nezodpovedá za použitie informácií o HSI produktoch.*

*Všetky a akékoľvek informácie o HSI sú poskytované Dodávateľom len za účelom informovania a nenahrádzajú odborné odporúčania alebo informácie o použití poskytnuté výrobcom. Dodávateľ odporúča, aby sa Kupujúci nespoliehal výlučne na ním poskytnuté informácie o HSI produktoch. Kupujúci berie na vedomie a súhlasí s tým, že vždy bude čítať etikety, varovania, informácie, návody na použitie, upozornenia a pokyny dodané s výrobkom alebo sprístupnené výrobcom pred použitím, alebo sa priamo obráti na výrobcu.*

***Použiteľnosť:***

*Kupujúci je zodpovedný za posúdenie, či sú produkty ochrany zdravia a bezpečnosti vhodné pre konkrétny účel a použitie kupujúcim, resp. používateľom. Pri zohľadnení množstva faktorov, ktoré môžu ovplyvniť používanie a výkon produktu ochrany zdravia a bezpečnosti, z ktorých niektoré závisia len od znalostí a ovládania používateľa, berú zmluvné strany na vedomie a súhlasia s tým, že na posúdenie vhodnosti produktu ochrany zdravia a bezpečnosti pre daný účel a spôsob používania je nevyhnutné, aby Kupujúci zhodnotil vlastnosti a funkcie produktu ochrany zdravia a bezpečnosti. Informácie o HSI nie sú náhradou za zvýšenú opatrnosť, odbornú prípravu/prax v príslušných technikách ani za správne bezpečnostné postupy.*

*Dodávateľ výslovne odmieta všetky ostatné zodpovednosti za škodu a záruky okrem tých, ktoré sú výslovne uvedené v tejto zmluve, vrátane avšak nie výlučne akýchkoľvek nepriamych škôd vyplývajúcich zo záruky za vhodnosť produktu ochrany zdravia a bezpečnosti pre daný účel/použitie.*

***Záruka:***

*Na produkty ochrany zdravia a bezpečnosti sa vzťahuje záruka na výrobné vady a vady materiálu existujúce v momente prechodu nebezpečenstva škody na veci, aj keby sa vada stala zjavnou až neskôr počas plynutia záručnej doby uvedenej v katalógu Dodávateľa, na produkte ochrany zdravia a bezpečnosti a/alebo v návode na použitie/v informácii o produkte ochrany zdravia a bezpečnosti. Vyššie uvedená záruka sa však nevzťahuje na vady produktov ochrany zdravia a bezpečnosti spôsobené najmä, ale nie výlučne: podmienkami skladovania, opotrebovaním, životnosťou, zneužitím, zlým a neopatrným zaobchádzaním, nehodou, silnými rozpúšťadlami, alebo dlhodobým vystavením a pôsobením nevhodného prostredia/prírodných podmienok.*

*Po dodaní/prevzatí produktov je za podmienky, ktoré môžu viesť k zhoršeniu výkonnosti či poškodeniu ochranného faktoru produktu ochrany zdravia a bezpečnosti, zodpovedný výlučne Kupujúci.*

*Kupujúci je povinný skontrolovať produkt ochrany zdravia a bezpečnosti vždy bezprostredne pred každým použitím.*